মোহাম্মদ আলফাজ আহমেদ (জন্ম: ৬ জুন ১৯৭৩; আলফাজ আহমেদ নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড় এবং ম্যানেজার। আলফাজ তার খেলোয়াড়ি জীবনের অধিকাংশ সময় ঢাকা মোহামেডান এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেছেন।  ১৯৯৪ সালে, বাংলাদেশী ক্লাব শেখ মনি আরামবাগের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি ১ মৌসুম অতিবাহিত করেছিলেন। অতঃপর ১৯৯৫–৯৬ মৌসুমে তিনি ঢাকা মোহামেডানে যোগদান করেছিলেন, ঢাকা মোহামেডানের হয়ে প্রথম বারে তিনি ২টি লিগ শিরোপা জয়লাভ করেছিলেন। ঢাকা মোহামেডানে ৪ মৌসুম অতিবাহিত করার পর ভারতীয় ক্লাব মোহনবাগানের সাথে চুক্তি স্বাক্ষর করেছিলেন। পরবর্তীকালে, তিনি ঢাকা মোহামেডান, মুক্তিযোদ্ধা সংসদ, ব্রাদার্স ইউনিয়ন, শেখ রাসেল, আরামবাগ, ঢাকা আবাহনী এবং বিজেএমসির মতো ক্লাবের হয়ে খেলছেন। সর্বশেষ ২০১২–১৩ মৌসুমে, তিনি বিজেএমসি হতে ঢাকা মোহামেডানে যোগদান করেছিলেন; ঢাকা মোহামেডানের হয়ে মাত্র ১ মৌসুম খেলার পর তিনি অবসর গ্রহণ করেছিলেন।  ১৯৯৫ সালে, আলফাজ বাংলাদেশের হয়ে আন্তর্জাতিক পর্যায়ে অভিষেক করেছিলেন; বাংলাদেশের জার্সি গায়ে তিনি সর্বমোট ৫২ ম্যাচে ১১টি গোল করেছিলেন। তিনি বাংলাদেশের হয়ে সর্বমোট ২টি এএফসি এশিয়ান কাপে (২০০০ এবং ২০০৭) অংশগ্রহণ করেছিলেন।  খেলোয়াড়ি জীবনের ইতি টানার পর ২০২০ সালে, আলফাজ বাংলাদেশী ফুটবল ক্লাব উত্তর বারিধারার ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন। তিনি উত্তর বারিধারার হয়ে ১ মৌসুমরও কম সময় ম্যানেজারের দায়িত্ব পালন করেছেন।  দলগতভাবে, খেলোয়াড় হিসেবে আলফাজ সর্বমোট ১৩টি শিরোপা জয়লাভ করেছিলেন, যার মধ্যে ৭টি ঢাকা মোহামেডানের হয়ে, ১টি ঢাকা আবাহনীর হয়ে, ২টি মুক্তিযোদ্ধা সংসদের হয়ে, ১টি ব্রাদার্স ইউনিয়নের হয়ে এবং ২টি বাংলাদেশের হয়ে জয়লাভ করেছিলেন।   প্রারম্ভিক জীবন  মোহাম্মদ আলফাজ আহমেদ ১৯৭৩ সালের ৬রা জুন তারিখে বাংলাদেশের সিলেটে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  ১৯৯৫ সালের ২৫শে মার্চ তারিখে, মাত্র ২১ বছর বয়সে, আলফাজ পাকিস্তানের বিরুদ্ধে ১৯৯৫ দক্ষিণ এশীয় গোল্ড কাপের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছিলেন। উক্ত ম্যাচের ৬০তম মিনিটে মধ্যমাঠের খেলোয়াড় মোহাম্মদ নুরুল মানিকের বদলি খেলোয়াড় হিসেবে তিনি মাঠে প্রবেশ করেছিলেন। ম্যাচটি বাংলাদেশ ১–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে আলফাজ সর্বমোট ৩ ম্যাচে অংশগ্রহণ করেছিলেন। জাতীয় দলের হয়ে অভিষেকের ২ বছর ৫ দিন পর, বাংলাদেশের জার্সি গায়ে প্রথম গোলটি করেছিলেন; ১৯৯৭ সালের ২৯শে মার্চ তারিখে, তাইওয়ানের বিরুদ্ধে ম্যাচে বাংলাদেশের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছিলেন।  ২০০৭ সালের ২২শে আগস্ট তারিখে তারিখে আলফাজ ভারতের নতুন দিল্লির আম্বেদকর স্টেডিয়ামে অনুষ্ঠিত কম্বোডিয়ার বিরুদ্ধে ম্যাচে অংশগ্রহণ করার মাধ্যমে তিনি বাংলাদেশের জার্সি গায়ে তার ৫০তম ম্যাচ খেলেছিলেন, ম্যাচটি ১–১ গোলে ড্র হয়েছিল, যেখানে তিনি ৫৭ মিনিট খেলেছিলেন। ২০০৮ সালের ১৩ই নভেম্বর তারিখে আলফাজ ৩৫ বছর বয়সে বাংলাদেশের তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন। উক্ত ম্যাচে বাংলাদেশ ২–০ গোলের ব্যবধানে পরাজিত হয়েছিল। আন্তর্জাতিক ফুটবলে, তার ১৪ বছরের খেলোয়াড়ি জীবনে তিনি সর্বমোট ৫২ ম্যাচে ১১টি গোল করেছিলেন।   পরিসংখ্যান   আন্তর্জাতিক   দল  সাল  ম্যাচ  গোল বাংলাদেশ  ১৯৯৫  ৩  ০ ১৯৯৬  —  —  ১৯৯৭  ৬  ১ ১৯৯৮  —  —  ১৯৯৯  ৯  ৫ ২০০০  ১  ০ ২০০১  ৬  ২ ২০০২  —  —  ২০০৩  ৭  ১ ২০০৪  —  —  ২০০৫  ৬  ০ ২০০৬  ৯  ২ ২০০৭  ৪  ০ ২০০৮  ১  ০ সর্বমোট  ৫২  ১১   আন্তর্জাতিক গোল   গোল  তারিখ  মাঠ  প্রতিপক্ষ    ফলাফল  প্রতিযোগিতা   ১  ২৯ মার্চ ১৯৯৭  প্রিন্স আব্দুল্লাহ আল ফয়সাল স্টেডিয়াম, জেদ্দা, সৌদি আরব    ২–১  ২–১  ১৯৯৮ ফিফা বিশ্বকাপ বাছাইপর্ব   ২  ২৪ এপ্রিল ১৯৯৭  ফতোরদা স্টেডিয়াম, গোয়া, ভারত    ২–০  ৪–০  ১৯৯৯ সাফ গোল্ড কাপ   ৩  ২৯ এপ্রিল ১৯৯৭    ২–০  ২–১   ৪  ৪ অক্টোবর ১৯৯৯  দশরথ রঙ্গশালা, কাঠমান্ডু, নেপাল  ১–০  ১–০  ১৯৯৯ দক্ষিণ এশীয় গেমস  ৫  ২৮ নভেম্বর ১৯৯৯  আবুধাবি, সংযুক্ত আরব আমিরাত    ১–০  ২–২  ২০০০ এএফসি এশিয়ান কাপ বাছাইপর্ব   ৬  ২–১  ৭  ১২ ফেব্রুয়ারি ২০০১  প্রিন্স মোহাম্মদ বিন ফাহদ স্টেডিয়াম, দাম্মাম, সৌদি আরব    ১–০  ৩–০  ২০০২ ফিফা বিশ্বকাপ বাছাইপর্ব   ৮  ২–০  ৯  ১১ জানুয়ারি ২০০৩  বঙ্গবন্ধু জাতীয় স্টেডিয়াম, ঢাকা, বাংলাদেশ    ১–০  ১–০  ২০০৩ সাফ গোল্ড কাপ   ১০  ১ এপ্রিল ২০০৬    ১–০  ২–১  ২০০৬ এএফসি চ্যালেঞ্জ কাপ   ১১  ১০ এপ্রিল ২০০৬    ১–১  ১ –৬     তথ্যসূত্র    বহিঃসংযোগ       বিষয়শ্রেণী:১৯৭৩-এ জন্ম বিষয়শ্রেণী:জীবিত ব্যক্তি বিষয়শ্রেণী:সিলেটের ব্যক্তি বিষয়শ্রেণী:ফুটবল ফরোয়ার্ড বিষয়শ্রেণী:আরামবাগ ক্রীড়া সংঘের ফুটবলার বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার বিষয়শ্রেণী:মুক্তিযোদ্ধা সংসদ ক্রীড়া চক্রের ফুটবলার বিষয়শ্রেণী:ব্রাদার্স ইউনিয়নের ফুটবলার বিষয়শ্রেণী:শেখ রাসেল ক্রীড়া চক্রের ফুটবলার বিষয়শ্রেণী:আবাহনী লিমিটেডের (ঢাকা) ফুটবলার বিষয়শ্রেণী:বিজেএমসি দলের ফুটবলার বিষয়শ্রেণী:বাংলাদেশের আন্তর্জাতিক ফুটবলার বিষয়শ্রেণী:এশিয়ান গেমসে বাংলাদেশের প্রতিযোগী বিষয়শ্রেণী:দক্ষিণ এশীয় গেমসে স্বর্ণপদক বিজয়ী বাংলাদেশী বিষয়শ্রেণী:ভারতে বাংলাদেশী প্রবাসী ক্রীড়াবিদ বিষয়শ্রেণী:বাংলাদেশী প্রবাসী পুরুষ ফুটবলার বিষয়শ্রেণী:বাংলাদেশী ফুটবল ম্যানেজার বিষয়শ্রেণী:ভারতে প্রবাসী ফুটবলার বিষয়শ্রেণী:২০০২ এশিয়ান গেমসের ফুটবলার বিষয়শ্রেণী:রহমতগঞ্জ এমএফএস-এর ফুটবলার বিষয়শ্রেণী:দক্ষিণ এশীয় গেমসে ফুটবলে পদক বিজয়ী বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:২০শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:বাংলাদেশী পুরুষ ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:মোহনবাগান সুপার জায়ান্টের খেলোয়াড় বিষয়শ্রেণী:এশিয়ান গেমসে বাংলাদেশের ফুটবলার